13. Møde. ( 96 ) 29. November. 



vist, at De, uagtet Deres stærkt fremrykkede Alder, endnu 

 besidder den Aandens Friskhed, som er den første Betingelse 

 for videnskabelig Virksomhed ; gid den fremdeles maa bevares 

 for Dem usvækket, som hidtil. 



Den 29. November 1901. 



Julius Thomsen 



f. T. Selskabets Præsident. 



Selskabet sluttede sig til denne Lykønskning og Tak. 



Derefter gav Sognepræst, Dr. H. Rørdam en Meddelelse 

 om et Møde i Videnskabernes Selskab for halvandet Hundrede 

 Aar siden. Denne Meddelelse vil blive trykt i Oversigten. 



Til Selskabets Redaktør fra 1. Januar 1902 valgtes Professor, 

 Dr. J. L. Heiberg. Ifølge Vedtægternes § 10 gælder Valget til 

 April 1907. 



Selskabet valgte endvidere Professor, Dr. H. G. Zeuthen 

 og Profe.ssor, Dr. J. L. Heiberg til sine Delegerede i den inter- 

 nationale Associations Udvalg. Valget gælder fra 1. Januar 

 1902 og saalænge Associationens Forsæde er i London. 



I Anledning af en i forrige Møde indkommen Begæring fra 

 mineralogisk Museum om paa egen Bekostning at erholde 

 Særtryk af visse af Selskabet publicerede Arbejder, foreløbig 

 af Gand. mag. Ravns Afhandling, havde Sekretæren og Re- 

 daktøren afgivet følgende Betænkning: 



Det Kgl. Danske Videnskabernes Selskab har anmodet os 

 om at afgive vort Skøn over den hermed tilbagefølgende 

 Skrivelse fra Hr. Professor N. V. Ussing, der — med Hen- 

 visning til en lignende Ordning for adskillige videnskabelige 

 Institutioner i Udlandet, som ikke selv besidde Midler til at 

 bekoste Trykningen af deres videnskabelige Arbejder — gaar 

 ud paa at anmode Selskabet om Tilladelse til, at Universitetets 

 mineralogiske Museum maa erhverve et Antal Særtryk (50) 

 af Gand. mag. Ravns Afhandling: „Molluskerne i Danmarks 

 Kridtaflejringer" , eventuelt af andre fremtidige Museums- 



